Imtella' Awwissu 19, 2021 L-attur ta' 007, l-Ingliż Daniel Craig qal li wara mewtu mhu se jħallilhom xejn lit-tfal. Sostna, li jemmen li min imut sinjur ikun falla f'ħajtu, u għaldaqstant lit-tfal mhux se jħallilhom somom kbar ta' flus. Qal, li se jberbaq kollox. Daniel Craig għandu żewġt ibniet. Kellu lil Ella meta kien għadu miżżewweġ lill-attriċi Skoċċiża Fiona Loudon, u sar missier għat-tieni darba wara li żżewweġ lill-attriċi Ingliża Rachel Weisz. Hu stmat li Craig għandu mal-$160 miljun. Flejjes kbar, li kisibhom l-aktar fuq medda ta' 15-il sena bħala l-protagonist ewlieni tas-serje ta' James Bond. Is-saga, li waslet biex tkompli titkattar bil-film 'No Time to Die', li mistenni joħroġ fis-swali taċ-ċinema għall-ħabta ta' Settembru li ġej.